Hawarøyene

Hawarøyene er en øygruppe i Persiabukten mellom Qatar og Bahrain ved østlige siden av Den arabiske halvøy. Øygruppe består av øde øyer hvor alle unntatt én eies av Bahrain, mens den sørlige, lille og ubebodde øya Jinan (arabisk: جزيرة جينان; Jazirat Jinan) administreres av Qatar som en del av dens Al-Shahaniya kommune. Både Bahrain og Qatar gjorde krav på øygruppa, og Den internasjonale domstolen i Haag avgjorde i 1999 at store deler av øygruppa tilhørte Bahrain. Bahrain gjorde også krav på deler av fastlandet til Qatar, men fikk ikke medhold i saken. Basert på en tidligere avtale da både Qatar og Bahrain var under britisk okkupasjon, ble øya Jinan ansett som atskilt fra Hawarøyene og derfor vurdert separat av retten. Øya ble således tildelt Qatar. Beskrivelse Øyene var tidligere en av bosetningene til den bahrainske grenen av Dawasir-folket som slo seg ned der tidlig på 1800-tallet. Øyene ble først kartlagt i 1820, da de ble kalt Vokterøyene, og to landsbyer ble registrert. De er nå ubebodde, bortsett fra en politigarnison og et hotell på hovedøya. Tilgangen til alle unntatt selve Hawar-øya er sterkt begrenset. Lokale fiskere har lov til å fiske i tilstøtende farvann, og det er noe fritidsfiske og turisme på og rundt øyene. Ferskvann har alltid vært mangelvare. Historisk sett ble det oppnådd ved overflateinnsamling, og selv i dag, med avsaltingsanlegget, må ytterligere forsyninger bringes inn. Geografi Til tross for nærheten til Qatar (de er bare omtrent 1 nautisk mil (1,9 km) fra det qatarske fastlandet, mens de er omtrent 10 nautiske mil (19 km) fra hovedøyene i Bahrain), tilhører de fleste øyene Bahrain, etter å ha vært en del av en tvist mellom Bahrain og Qatar som ble løst i 2001. Øyene var tidligere sammenfallende med distriktet eller Minṭaqat Juzur Ḥawār (مِنْطَقَة جُزُر حَوَار) og administreres nå som en del av Sørlige guvernement i Bahrain. Øyenes landareal er omtrent 52 km2. Selv om det er 36 øyer i gruppen, er mange av de mindre øyene lite mer enn opphopninger av sand- eller singel på områder med eksponert berggrunn formet av de pågående sedimentasjons- og akkresjonsprosessene. Da øyene første gang ble kartlagt var det 8 eller 9 som ble beskrevet som øyer i sin rette forstand. Hawarøyene har ofte blitt beskrevet som en øygruppe på 16 øyer. Janan-øya, sør for Hawar-øya, den største øya i øygruppen, regnes ikke juridisk som en del av gruppen, men eies av Qatar. Flora og fauna Det finnes små flokker av arabiske oryxer (Oryx leucoryx) og sandgaseller (Gazella marica) på Hawar-øya, og havene rundt huser havskilpadder og en stor bestand av dugonger (en art sjøkyr). Øyene er hjem til mange fuglearter. Øygruppen har blitt utpekt som et Viktig fugleområde av BirdLife International fordi den støtter betydelige bestander av strandhegrer, sokotraskarver (med rundt 200 000–300 000 voksne registrert i 1992, noe som gjør den til den største kjente hekkekonsentrasjonen i verden), saundersterner og hvitkinneterner, og sotfalk. Andre hekkefugler er blant annet rovterner og tøyleterner, og fiskeørn. Overvintrende fugler omfatter toppdykkere og rosenflamingoer. Bevaring av miljøet Øyene ble oppført som et Ramsar-område i 1997. I 2002 søkte den bahrainske regjeringen om å få øyene anerkjent som et område innenfor Verdensarven på grunn av deres unike miljø og habitat for truede arter, søknaden nådde til sist ikke opp. Administrasjon Øyene var tidligere sammenfallende med regionen eller Minṭaqat av Juzur Ḥawār (مِنْطَقَة جُزُر حَوَار) og administreres nå som en del av Sørlige guvernement i Bahrain. Den enslige øya Jinan administreres som en del av Al-Shahaniya kommune i Qatar. Tilgang Øyene er forbundet med hverandre via en 25 km lang fergetur fra Manama, og det er rapportert at de har potensial til å bli utviklet som et reisemål for strandturisme. Fotnoter Referanser Eksterne lenker (en) Hawar Islands – kategori av bilder, video eller lyd på Commons Bahrain Desert Birds, BBC Planet Earth. Taken from "Shallow Seas" (2006).